
Vedlegg 3  
Vurdering av naturmangfaldlova 
Etter naturmangfaldslovens §7 skal prinsippa i §§8-12 leggast til grunn som retningsliner ved utøving av offentleg myndigheit. Vurderingane er basert på eksisterande informasjon om natur i området. Det er gjort fylgjande vurderingar: 
Kunnskapsgrunnlaget (§8) 
Informasjon om naturmangfald er henta frå tilgjengelege databasar. Det vurderast at kunnskapen om naturmangfald er tilstrekkeleg for prøveuttakets omgang og utbreiing og at kravet i NML §8 med det er oppfylt. Fylgjande basar er sjekka: Naturbase faktaark (Miljødirektoratet), Artskart (Artsdatabanken), NVE Atlas  og berggrunnskart og lausmassekart frå NGU.  
Føre-var-prinsippet (§9) 
Om kunnskapsgrunnlaget er fagleg svakt eller andre moment gjer vurderinga usikker, skal ikkje mangel på kunnskap nyttast som grunngjeving for å ikkje treffe forvaltningstiltak. Det føreligg ikkje registreringar av naturtypar, prioriterte artar eller andre miljøverdiar innanfor tiltaksområdet (ca. 8 daa) i fylgje tilgjengelege databasar. Området består av skog med låg bonitet, og det vurderast å ha lite sannsyn for førekomst av naturskog eller særleg sårbare naturverdiar. Kunnskapsgrunnlaget sjåast på som noko mangelfullt, etter som det ikkje er gjennomført naturkartlegging. Etter føre-var-prinsippet vert det difor lagt vekt på å redusere mogleg risiko for skade på naturmangfaldet gjennom:  
· Avgrense uttakstområde til minst mogleg areal (ca. 8 daa) 
· Sikre god istandsetting etter avslutta prøveuttak 
Med desse tiltaka vurderast risikoen for vesentleg skade på naturmangfaldet som liten, og førevar-prinsippet vurderast å vera ivareteke.  
Økosystemtilnærming og samla belastning (§10) 
Formålet med §10 er å sikre at den enkelte lokalitet med verdi for biologisk mangfald blir vurdert ut frå ein større og meir heilskapleg samanheng, og å unngå nedbygging av natur «bit for bit». Området der prøveuttaket er planlagt omfattar om lag 8 daa i eit LNF-område med låg bonitet. Det har tidlegare vore teke ut grus i området, og staden har også funksjon som leggeplass for tømmer. Avkøyring frå hovudveg er etablert og godkjent av Statens vegvesen.  
Området er med dette allereie påverka av tekniske inngrep og skogbruksaktivitet. Det planlagde prøveuttaket vil såleis medføre avgrensa ytterlegare påverknad på naturmangfaldet. Det ikkje kjente eller planlagde tiltak i nærområdet som samla sett vil auke belastninga på økosystemet i vesentleg grad.  
Utifrå dette vert tiltaket vurdert å ha låg samla belastning på naturmangfaldet, og kravet i naturmangfaldlova §10 vurderast som oppfylt.  

Kostnadane ved miljøforringing skal berast av tiltakshavar (§11) 
Tiltakshavar er ansvarleg for å gjennomføre tiltaket i tråd med gjeldande krav og vilkår, og er ansvarleg for eventuell miljøpåverknad frå prøveuttaket. Tiltaket er av avgrensa omfang, og ligg eit område som frå før er påverka av tidlegare grusuttak og skogbruksaktivitet. Det ikkje venta miljøforringing av eit slikt omfang av det det vil krevje særskilte tiltak eller oppfølging.  
Kravet i §11 er vurdera som oppfylt.  
Miljøforsvarlege teknikkar og driftsmetode (§12) 
Prinsippet er å unngå eller avgrense skade på naturmangfald ved val av teknikkar og driftsmetodar. Tiltaket skjer i eit området som alt er påverka av grusuttak og skogbruksaktivitet. 
Det blir nytta eksisterande avkøyring og tilkomst, og uttaket er avgrensa til eit lite areal på ca. 8 daa. Uttaket er planlagt gjennomført gradvis i to omgangar med påfølgande knusing. Gjennomføring og istandsetting må skje på ein måte som reduserer inngrep og legg til rette for naturleg revegetering.  
Utifrå vurderingane ovan etter §§8-11 vert det lagt til grunn at tiltaket nyttar miljøforsvarlege driftsmetodar i tråd med naturmangfaldlova §12.   

